Obra-kontratuen administrazio-klausula partikularren agiria

Prozedura irekia

### II.- LIZITAZIOA

#### 11.- PARTE HARTZEKO BALDINTZAK

##### 11.1.- Kontratazio-prozeduran pertsona fisiko eta juridikoek parte hartu ahalko dute, espainiarrek nahiz atzerritarrek, baldin eta inskribatuta badaude Euskal Autonomia Erkidegoko Lizitatzaileen eta Enpresa Sailkatuen Erregistroan, Sektore Publikoko Lizitatzaileen eta Enpresa Sailkatuen Erregistro Ofizialean edo inskribatuta badaude operadore ekonomikoen zerrenda ofizialetan edo Europar Batasuneko kide den estatu baten datu base nazional batean, baldin eta, azken kasu horretan, datu-basera sartzea doakoa bada. Era berean, ezinbestekoa izango da pertsona fisiko edo juridiko horiek jarduteko gaitasuna izatea, kontratatzea debekatuta ez izatea, interes- gatazkako egoeran ez egotea eta kaudimen-betekizunak betetzea edo, hala badagokio, sailkapena izatea; eta, hala badagokio, kontratuaren klausula espezifikoen 21.4 klausulan ezarritako gaikuntza izatea (baldin eta klausulan adierazi bada gaikuntzak 'eskaintzak aurkezteko azken egunean' eduki behar direla). Salbuespen moduan, eta lehia ez mugatzearren, kontratazio-organoak beren-beregi baimendu ahal izango du, ebazpen arrazoituaren bidez, erregistroan inskribatuta ez dauden lizitatzaileek ere aurkeztu ahal izatea eskaintza.

Aurreko paragrafoan adierazitako betekizunak betetzen dituzten eta ABEE batean elkartu diren pertsonek ere parte hartu ahal izango dute, legez aurreikusitako baldintzen arabera. Parte hartu ahal dute SPKLren 66.1 artikuluan xedatuta dagoena betetzen duten pertsona juridikoek eta Europar Batasuneko edo Europako Esparru Ekonomikoari buruzko Akordioa sinatu duten estatuetako operadore ekonomikoek eta Europar Batasunekoak izan ez arren SPKLren 67. eta 68.1 artikuluetan xedatuta dagena betetzen duten operadore ekonomikoek.

##### 11.2.- Pertsona bakoitzak proposamen bakarra aurkeztu ahalko du, salbu eta kontratuaren klausula espezifikoen 24.4 klausulan aldaerak onartzen badira. Bakarrik aurkezten direnek ere ezin izango dute ABEEetan beste proposamenik izenpetu, ez eta ABEE batean baino gehiagotan parte hartu ere. Arau horiek hautsiz gero, ez da onartuko pertsona horrek izenpetutako proposamen bakar bat ere. 11.3.- Kontratuaren klausula espezifikoen 20.7 klausularen arabera kontratua hurrenez hurren Gizarte-ekimeneko Enplegu Zentro Bereziei eta laneratzeko enpresei erreserbatu bazaie edo enplegu babestuko programen barruan sartuta badago, SPKLren laugarren xedapen gehigarrian xedatuta dagoenaren arabera, legearen arabera ezarritako betekizunak betetzen dituztenek soilik parte hartu ahalko dute (Desgaitasuna duten pertsonen eskubideei eta haien gizarteratzeari buruzko Lege Orokorraren Testu Bategina, azaroaren 29ko 1/2013 Legegintzako Errege Dekretuaren bidez onartua; 44/2007 Legea, abenduaren 13koa, laneratzeko enpresen erregimena arautzen duena). 11.4.- Hala badagokio, kontratuaren klausula espezifikoen 21.4 klausulan eskatzen den gaitasun, kaudimen eta enpresa-gaikuntza edo gaikuntza profesionalari buruzko inguruabarrak (salbu eta klausula horretan adierazi bada gaikuntzak 'eskaintzak aurkezteko azken egunean' eduki behar direla) eta kontratatzeko debekurik ez izateari buruzko inguruabarrak, eskaintzak aurkezteko azken egunean bete behar dira, eta kontratua egiteko unean horiek betetzen jarraitu beharko da.

- Kontratazio-mahaiak prozeduraren edozein unetan eskatu ahal izango die lizitatzaileei ziurtagiri eta dokumentu guztiak edo batzuk aurkezteko, kontratua adjudikatu aurretik, prozeduraren garapenaren mesederako baldin bada. Halaber, aurkeztutako ziurtagiri eta dokumentuei buruzko argibideak emateko edo beste dokumentu batzuk aurkezteko ere eskatu ahal izango die kontratazio-mahaiak.

##### 11.5.- Eskaintza aurkeztu izanak esan nahi du lizitatzaileak baldintzarik gabe onartzen dituela baldintza-agiri honen nahiz gainerako kontratu-dokumentuen klausulak, inolako eragozpen edo erreparorik gabe, eta gainera baimena ematen diela kontratazio-mahaiari eta kontratazio- organoari, kontratua adjudikatzeko prozeduraren edozein unetan, Euskal Autonomia Erkidegoko Lizitatzaileen eta Enpresa Sailkatuen Erregistroan, Sektore Publikoko Lizitatzaileen eta Enpresa Sailkatuen Erregistro Ofizialean edo operadore ekonomikoen zerrenda ofizialetan edo Europar Batasuneko kide den estatu baten datu base nazional batean jasotako datuak kontsultatzeko, baldin eta, azken kasu horretan, datu-basera sartzea doakoa bada. Operadore

24

Esp. zk.: